L'organització de centres pot esdevenir un element facilitador de la interculturalitat en l'àmbit educatiu ja que cal un marc organitzatiu positiu capaç d'articular, gestionar i donar sentit i coherència a les diferents accions amb una visió oberta a la diversitat.
Aquest constitueix el primer recurs per aconseguir una escola intercultural.
En aquest espai hi trobareu recursos per treballar l'Educació Intercultural en l'organització i gestió de centres.
Equips d'assessorament en llengua i cohesió social (ELIC)
El Departament d'Educació ofereix als centres educatius els equips d'assessorament i orientació en llengua, interculturalitat i cohesió social (ELIC) que donen suport al professorat en l'atenció a la diversitat relacionada amb l'alumnat, especialment procedent de la immigració i/o amb l'alumnat amb risc d'exclusió social, en l'àmbit dels centres educatius i els Plans educatius d'entorn.
Els ELIC formen part dels serveis educatius de zona (SEZ).
Els Projectes que impulsen als centres educatius són:
El Departament d'Educació ofereix diferents instruments de treball per aconseguir una bona gestió d'aula i atendre millor la diversitat.
Suport lingüístic i social: Educació Intercultural.
El Departament d'Educació ofereix algunes orientacions per a la integració escolar i social de l'alumnat, a fi de facilitar la construcció d'identitats múltiples i fer present i valorar les diferents cultures de l'aula des de les diferents àrees del currículum.
Guia per al respecte a la diversitat de creences als centres educatius
Aquesta guia, editada per la Generalitat de Catalunya, té quatre apartats: la presentació del marc jurídic relatiu al dret de llibertat religiosa; els principis d'actuació que garanteixen el respecte i la igualtat entre totes les persones i les recomanacions que guien a una gestió adequada de la diversitat religiosa en l'àmbit educatiu.
Com a annexos, ofereix una recopilació de les referències legals més importants, un recull de fitxes de les diverses confessions presents a Catalunya, un quadre resum de les fitxes, un calendari interreligiós i un apartat de recursos a tenir en compte per aprofundir en alguns dels temes als quals la guia fa referència.
No som aquí per rendir-nos (2016) és un llibre en el que en Xavier Besalú (pàgines 139 -160) ens presenta l'estat de la interculturalitat a escala europea, alhora que en fa una anàlisi conceptual.
En aquest curtmetratge del director Xavier Sala es mostra una situació de conflicte a l'aula entre una professora i una alumna que porta vel, pot servir de punt de partida per reflexionar sobre la interculturalitat als centres educatius
Aquest manual de l'ajuntament de Tàrrega dona arguments sòlids per contraargumentar els estereotips i rumors relacionats amb la immigració que circulen pel carrer i que són considerats certs per una part important de la població.
Projecte de convivència: Interculturalitat
En aquest document elaborat pel Departament d'Educació, trobareu orientacions i recursos distribuïts per àmbits (centre, aula, entorn) sobre interculturalitat als centres educatius (ps. 39-48).
Propostes per avançar en l'educació intercultural
Aquest document és el resultat del grup de treball creat pel Departament d'Educació i coordinat per Xavier Besalú, per tal de revisar, actualitzar i fer avançar en la perspectiva intercultural els centres educatius.
A les pàgines 25-28 hi ha orientacions per al procés de construcció de la identitat.
Protocols de prevenció, detecció i intervenció davant de conductes d'odi i discriminació
En el marc del Projecte de convivència, el Departament d'Educació, en col·laboració amb el Departament d'Interior, ofereix als centres un protocol d'actuació enfront conductes d'odi i discriminació.
El protocol inclou recursos i orientacions per a la prevenció, la detecció i la intervenció enfront actituds i expressions discriminatòries o qualsevol acte de violència.
Projecte de convivència: acollida
El Departament d'Educació, mitjançant el tema Acollida d'aquesta aplicació informàtica, ofereix als centres educatius eines de diagnosi, orientacions i recursos per treballar els processos d'arribada de nous membres.
En aquest document del Departament d'Educació trobareu orientacions per a l'elaboració de la carta de compromís educatiu, i en la qual s'han d'expressar els objectius necessaris per assolir un entorn de convivència i respecte pel desenvolupament de les activitats educatives.
En aquest espai es pot trobar informació sobre les diferents sortides professionals a fi que l'alumnat pugui escollir l'itinerari formatiu més adequat.
Protocols per a la millora de la convivència
En aquest enllaç de l'aplicatiu informàticla xarxa XTEC del Departament d'Educació trobareu protocols d'actuació, orientacions i recursos per als centres educatius davant conflictes greument perjudicials per a la convivència.
Guia per al respecte a la diversitat de creences als centres educatius de Catalunya
Aquesta guia editada pel Departament de Governació i Relacions Institucionals i pel Departament d'Educació, ofereix orientacions, recursos i bones pràctiques per gestionar la diversitat religiosa i de creences en els centres educatius i que poden afectar en àmbits com l'alimentació, l'ús d'indumentària i símbols religiosos, les justificacions d'absències, els processos de dol o el desenvolupament del currículum entre altres.
La guia també recull els principis basics d'actuació, la normativa relacionada i unes fitxes sobre els aspectes més rellevants de les confessions religioses presents a Catalunya.
El Departament d'Educació ofereix diferents programes educatius en horari extraescolar per tal d'ajudar els alumnes a reforçar la seva llengua materna.
L'associació Comsóc-comunicació social organitza cada any un concurs d'audiocontes en el qual joves expliquen històries.
Es combina la cultura popular de tradició oral amb les noves tecnologies de la comunicació, i la llengua catalana amb cultures nouvingudes.
Realització dels tallers als centres educatius sobre interculturalitat previst en el Pla de Formació:
Educació intercultural: Fonaments teòrics i aplicació en els centres educatius
El Departament d'Educació ofereix aquest Curs telemàtic, de 45 hores, adreçat a docents d'educació infantil, primària i secundària i personal de Serveis Educatius, amb la finalitat d'introduir al professorat en la perspectiva intercultural i en la seva aplicació educativa.
El Departament d'Educació ofereix un apartat on apareixen les formacions que es duen a terme al voltant de l'Educació intercultural.
Propostes per avançar en l'Educació intercultural
Aquest document és el resultat del grup de treball creat pel Departament d'Educació i coordinat per Xavier Besalú, per tal de revisar, actualitzar i fer avançar en la perspectiva intercultural als centres educatius.
Una alternativa a la educació formal
Aquest assaig de Vilà, Ruth planteja de manera clara i entenedora com treballar la competència intercultural.
En aquest quadern de treball l'Observatori de Salut de la Infància i l'Adolescència (FAROS) de l'Hospital Sant Joan de Déu (HSJD) de Barcelona es presenta informació de qualitat respecte a la salut i el benestar i estratègies per fomentar hàbits saludables.
En aquest document del Departament d'educació, Anna Carpena es proposen recursos, activitats i tècniques per a millorar l'autoestima a l'educació primària i secundària obligatòri.
En aquest document del Departament d'Educació trobareu orientacions per a l'elaboració de la carta de compromís educatiu, i en la qual s'han d'expressar els objectius necessaris per assolir un entorn de convivència i respecte pel desenvolupament de les activitats educatives
En aquest espai del web XTEC, el Departament d'Educació ofereix eines per l'elaboració, seguiment i avaluació dels plans individualitzats.
Els plans individualitzats són una eina per a la planificació de mesures, actuacions i suports per donar resposta a situacions singulars i complexes de determinats alumnes, perquè puguin aprendre i participar en la vida del centre educatiu.
En aquest espai el Departament d'Educació ofereix el professorat propostes didàctiques i materials didàctics per a l'ensenyament-aprenentatge de la llengua a alumnat nouvingut, així com recursos plurilingüe.
Experiències educatives amb alumnat nouvingut d'educació primària i secundària
En aquest apartat de l'aplicació informàtica XTEC trobareu continguts de Ciències Socials i de llengua a l'aula d'acollida, d'expressió oral a Infantil en una aula amb molta diversitat lingüística i diferents projectes innovadors per afavorir els aprenentatges i la inclusió de tot l'alumnat (treball del llibre de Nador a Vic, el meu país d'allà, la ràdio, usos del bloc, mercat solidari,...).
Unitats d'escolarització compartida (UEC)
En aquest recurs de l'aplicació informàtica XTEC es donen instruccions sobre aspectes organitzatius i d'avaluació d'alumnes en unitats d'escolarització compartida (UEC).
El Departament d'Educació planteja el desenvolupament dels plans educatius d'entorn com una proposta educativa que vol donar una resposta comunitària als reptes educatius, coordinant i dinamitzant l'acció educativa en els diferents àmbits de la vida dels infants i joves.
El Departament d'Educació impulsa el Servei Comunitari, com una acció que vol promoure que els alumnes experimentin i protagonitzin accions de compromís cívic, aprenguin en l'exercici actiu de la ciutadania, i posin en joc els seus coneixements i capacitats al servei de la comunitat.